CELEX: 62020TN0298
Language: sl
Date: 2020-05-22 00:00:00
Title: Zadeva T-298/20: Tožba, vložena 22. maja 2020 – KD/EUIPO

10.8.2020   
            
            
               SL
            
            
               Uradni list Evropske unije
            
            
               C 262/29
            
         
      Tožba, vložena 22. maja 2020 – KD/EUIPO
      (Zadeva T-298/20)
      (2020/C 262/39)
      Jezik postopka: angleščina
      
         Stranki
      
      
         Tožeča stranka: KD (zastopnika: S. Pappas in N. Kyriazopoulou, odvetnika)
      
         Tožena stranka: Urad Evropske unije za intelektualno lastnino
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ocenjevalno poročilo za obdobje od 1. januarja 2019 do 31. decembra 2019, ki ga je sprejel Urad Evropske unije za intelektualno lastnino in ki je bilo tožeči stranki sporočeno 11. marca 2020, razglasi za nično;
               
            
                  —
               
               
                  toženi stranki naloži, naj tožeči stranki plača znesek 3 000 EUR kot odškodnino za nepremoženjsko škodo, ki jo je utrpela tožeča stranka zaradi ocenjevalnega poročila;
               
            
                  —
               
               
                  toženi stranki naloži, naj nosi svoje stroške in stroške tožeče stranke v tem postopku.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: kršitev obveznosti obrazložitve, ker ocenjevalno poročilo brez katerih koli utemeljitev vsebuje manj ugodne opombe od opomb v prejšnjih poročilih, kar pomeni očitno napačno ugotovitev dejanskega stanja, zaradi česar je tožeči stranki tudi odvzeta pravica do uveljavljanja pravice do obrambe.
               
            
                  2.
               
               
                  Drugi tožbeni razlog: kršitev dolžnosti skrbnega ravnanja zaradi neupoštevanja tega, da je tožeča stranka uspešno izvedla več projektov, ter njene spodbude in pripravljenosti za delo, ne glede na njene družinske in zdravstvene težave.
               
            
                  3.
               
               
                  Tretji tožbeni razlog: očitna napaka pri presoji, ki se nanaša na neskladnost med opombami in oceno ter neupoštevanjem vseh upoštevnih meril.
                  Tožeča stranka predlog glede odškodnine za nepremoženjsko škodo utemeljuje z nastankom občutkov stiske, zaskrbljenosti in nepravičnosti zaradi nezakonitosti izpodbijanega poročila.